Minule endale pakkusid enimat The Royal Society ruumes korraldatud näitus, kus võis mitte ainult näha maailma teaduse tippsaavutusi päikesepatareidest lendavate kunstputukateni, kui ka vestelda neid välja töötavate teadlastega. Ning tunnetada, et ka tippteadlased tahavad sinuga rääkida. Ja siis veel näha-kuulda-vestelda selliste  suurkujudega nagu Kuninglik Astronoom Martin Rees (fotol paremal), kvantmehaanikas ühe sensatsioonilise avastuse teinud Alan Aspect (fotol vasakul), teise teinud Anton Zeilinger, ajareisiga laineid löönud ja mustade aukude omaduste peale Stephen Hawkingiga kihla vedanud Kip Thorne - kui nimetada mõnda.